Clifters

Clifters on vuonna 1979 perustettu suomalainen pop/rock-yhtye. Yhtye otti vahvoja vaikutteita The Beatles -yhtyeeltä, ja eräs sen kappaleista on The Beatles -cover "Elekieltä" (alun perin "Here Comes the Sun"). Muita kappaleita ovat muun muassa "Angelica", "Leikkikalu" ja "Kreivi".

Cliftersin johtohahmoina toimivat Jiri Nikkinen ja Ari "Luri" Luokkala. Myös kitaristi Lauri "Lare" Murtomaa on ollut mukana useimmilla yhtyeen albumeilla, mutta rumpaleita on ollut useita. 

 Historia 

Clifters perustettiin vuonna 1979. Vuoden 1983 Rock SM -kilpailuissa yhtye sijoittui kolmanneksi. Ensimmäinen single "Sitting in My Room" ilmestyi vuonna 1984. Noihin aikoihin Agentsista tuttu Esa Pulliainen löysi Cliftersin ja vinkkasi  yhtyeestä One Inch Rockin perustajalle Ralf Örnille. Sanoittaja Jaana Rinne rupesi kirjoittamaan suomeksi Cliftersin alkuaikojen kappaleita. Kuningas julkaistiin vuonna 1987. Ennen levyn julkaisua ilmestyi "Hyvä Bore" ja muita singlejä. Toinen levy Kuningatar valittiin vuoden levyksi 1988. Läpimurron yhtye teki vuonna 1989 julkaistun Sexi on in -levyn myötä. Levy sisälsi muun muassa kappaleet "Elekieltä", "Leikkikalu" ja "Angelica". Jaana Rinne on sanoittanut seuraavat Clifters-levyt: Kuningas (1987), Kuningatar (1988), Sexi on in (1989), Humala on jumala (1990), Sormus (1991), Pirun kaunis nainen (1992) ja Aurinkokuningas (1990).

One Inch Rock -levy-yhtiön painostuksesta Clifters julkaisi nopeasti toisenkin cover-levyn Humala on jumala vuonna 1990. Sitä seurasi vuonna 1991 konepop-henkinen omia sävellyksiä sisältänyt Sormus, joka jakoi mielipiteitä voimakkaasti. Vuonna 1992 ilmestyneen Pirun kaunis nainen -albumin oli alkuaan tarkoitus olla tupla-LP, jonka toinen levy olisi sisältänyt cover-esityksiä ja toinen alkuperäismateriaalia. Levy-yhtiö päätti kuitenkin viime hetkellä julkaista albumin yhtenä LP:nä, joka sisälsi ainoastaan yhden alkuperäiskappaleen ("Doroteija"). Nikkinen uhkasi erota yhtyeestä, mikäli suunnitelma toteutuisi, ja pian albumin ilmestymisen jälkeen Clifters hajosi. Nikkinen jatkoi uraansa ensin Revolver-yhtyeessä ja tämän jälkeen sooloartistina. Revolver julkaisi levyt Revolver ja Materiaa. Soololevyjä Nikkinen on julkaissut kolme: Läpinäkyvää (1998), Sähköä (2000) sekä Viides ilmansuunta (2017). 

Clifters julkaisi vuonna 1997 Pop-kokoelmalevyn. Albumi sisälsi vuonna 1990 tehdyn julkaisemattoman Aurinkokuningas-levyn ja kokoelman Clifters-tuotantoa vuosilta 1987–1991. "Jean D'Arc" ja "Kuu soi kumisooloo" soitettiin uudestaan 1997. 

Vuonna 2002 yhtye esiintyi Raumanmeren juhannus- musiikkifestivaalilla. Syksyllä 2002 julkaistulle Clifters on in -kokoelmalle yhtye nauhoitti kaksi uutta kappaletta (toinen oli uusi versio "Hyvä Bore" -kappaleesta) ja toinen Nikkisen kirjoittama "Vegas". Nikkinen palasi takaisin Cliftersin kokoonpanoon. Vuonna 2004 julkaistiin levy Nyt, joka sisälsi pelkästään uutta ja omaa materiaalia. Cliftersin viimeisin albumi on 9. toukokuuta 2007 ilmestynyt Bang Bang.

Clifters on julkaissut kahdeksan studioalbumia ja neljä kokoelmalevyä.

 Kokoonpano 
 Jiri Nikkinen (kitara, laulu)
 Ari "Luri" Luokkala (basso)
 Teemu Aitoaho (kitara)
 Jussi Nikula (rummut)

 Entiset jäsenet 
 Lauri "Lare" Murtomaa (kitara)
 Jari Alanen (rummut)
 Mertsi Tuomainen (rummut)
 Vesa Sytelä (rummut)
 Petri Peevo (kitara)
 Sande Vettenranta (rummut)

 Julkaisut 
 Albumit 









 Kokoelma-albumit 





 Lähteet 

 Aiheesta muualla 
 Ylen Elävä arkisto: Clifters livenä
 Virallinen kotisivu
 Clifterssin fanin ylläpitämä YouTube kanava: https://www.youtube.com/channel/UCPDvO_OgLN6qf6-OYbrts3A

Luokka:Suomalaiset popyhtyeet
Luokka:Suomalaiset rockyhtyeet